גודפרי נלר

גוֹדְפְרִי נֶלֶר (באנגלית: Godfrey Kneller, נולד כגוֹטְפְרִיד קְנִילֶר בגרמנית: Gottfried Kniller; 8 באוגוסט 1646 – 19 באוקטובר 1723) היה צייר הדיוקנאות המוביל באנגליה בסוף המאה ה-17 ובתחילת המאה ה-18, והיה צייר חצרות מלכים אנגלים. הוא צייר סדרה של עשרה מלכים אירופיים מכהנים, כולל לואי הארבעה עשר, מלך צרפת, ועשר "יפהפיות" בחצרו של ויליאם השלישי, מלך אנגליה, כדי להתאים לסדרה דומה של עשר מפילגשיו של צ'ארלס השני ("יפהפיות וינדזור" ) שצייר קודמו פיטר לילי.<ref></ref>

==ביוגרפיה==
=== ראשית חייו ===
נלר נולד כגוֹטְפְרִיד קְנִילֶר, בעיר החופשית ליבק, בנו של זכריה קנילר, צייר פורטרטים.<ref name=":0">Cokayne, George Edward (1906) Complete Baronetage. Volume V. Exeter: W. Pollard & Co. LCCN 06-23564. pp. 27–28</ref> נלר למד בליידן, אך הפך לתלמידם של פרדיננד בול ורמברנדט אמסטרדם. לאחר מכן נסע עם אחיו ג'ון זכריה קנילר, שגם היה צייר, לרומא וונציה בתחילת שנות ה-70 של המאה ה-17, צייר נושאים היסטוריים ודיוקנאות בסטודיו של קרלו מאראטה, ומאוחר יותר עבר להמבורג.

=== קריירה ===
האחים הגיעו לאנגליה בשנת 1676,<ref></ref> וזכו בחסותו של ג'יימס סקוט, דוכס מונמות' הראשון. באנגליה התרכז נלר כמעט אך ורק בפורטרטים. הוא הקים סטודיו שהכין פורטרטים בקנה מידה כמעט תעשייתי, תוך שהוא מסתמך על סקיצה קצרה של הפנים עם פרטים שנוספו למודל קבוע, בעזרת האופנה של פאות מלאות. דיוקנאותיו קבעו דפוס שהלך בעקבותיו עד ויליאם הוגארת וג'ושוע ריינולדס.

הוא ביסס את עצמו כאמן פורטרטים מוביל באנגליה. כאשר נפטר סר פיטר לילי בשנת 1680, מונה נלר לצייר הראשי של חצר המלך על ידי צ׳ארלס השני.<ref></ref> במשך כ־20 שנה (1682–1702) הוא גר בקובנט גארדן.<ref></ref> בשנות ה-90 של המאה ה-17 צייר נלר את ״היפות מהמפטון קורט״ המתארות את הנשים הזוהרות ביותר של החצר המלכותית עליו קיבל את תואר האבירות מויליאם השלישי. הוא הפיק סדרת פורטרטים של 48 פוליטיקאים מובילים ואנשי תרבות, חברי מועדון Kit-Cat. הוא היה גם ראש האקדמיה לציור ורישום בין השנים 1711–1716 שמנה אמנים כמו תומאס גיבסון. ציוריו זכו לשבחים על ידי אנשי עילית כמו ג'ון דריידן, ג'וזף אדיסון, ריצ'רד סטיל ואלכסנדר פופ.

=== חייו האישיים ===
גודפרי נלר, [[אייזק ניוטון, 1689]]
הוא נישא לאלמנה, סוזנה גרייב, ב־23 בינואר 1704 בכנסיית סנט בריד, לונדון. היא הייתה בתם של הכומר ג'ון קאולי, בעל מעמד חשוב בכנסייה האנגליקנית באזור לונדון, ונכדתו של ויליאם קאולי. לבני הזוג לא היו ילדים.<ref name=":0" />

=== מותו ===
נלר נפטר בשנת 1723 ונקבר בטוויקנהאם. אלמנתו נקברה לידו ב־11 בדצמבר 1729.

== מורשת ==
אנדרטה לזכרו הוקמה במנזר וסטמינסטר. צוואתו של נלר העניקה קצבה של 100 ליש"ט לשנה לעוזרו אדוארד בינג שהופקד על סיום כל העבודות הלא גמורות של נלר. בינג גם ירש את הציורים בסטודיו של נלר.<ref name=":0" />

את מרבית הונו ירש נכדו, גודפרי נלר האקל, שהיה בנה של אנייס האקל, בתו הלא חוקית של נלר מפילגשו הגברת ווס,<ref></ref> ואשר קבל את שם משפחתו של סבו (נלר) כתנאי לקבלת הירושה.

== יצירות ==
בעיר הולדתו ליבק ניתן לראות יצירות של נלר במוזיאון סנט אן ובכנסיית סנט קתרין. עבודותיו בכנסיית סנט מרי הושמדו על ידי הפצצת ליבק בשנת 1942. דיוקן שמן גדול של ג'יימס השביעי מסקוטלנד (המלך ג'יימס השני של אנגליה) תלוי על גרם המדרגות הראשי של מועדון החברים הפרטיים, מועדון קלדוניאן בבלגרביה, לונדון.

דיוקן של אן, מלכת בריטניה, שייך לבית החולים טריניטי ברטפורד, נוטינגהמשייר מיוחס לנלר אף שהוא אינו חתום. לבית החולים יש קשר חזק עם המלכה אן, המייסדת היא בת דודה ראשונה של סבתה. הדיוקן שוחזר ונוקה בשנת 1999.

== גלריה ==
<gallery mode=packed heights=230>
File:Kneller Portrait of a couple.jpg

File:Anne Cavendish by G Knellor.jpg

 File:Godfrey Kneller (1646-1723) (after) - Sarah Churchill (1660–1744), Duchess of Marlborough - 353046 - National Trust.jpg
File:Godfrey Kneller (1646-1723) (after) - Queen Anne (1665–1714), Reigned 1702–1714 - PG 184 - National Galleries of Scotland.jpg

File:Godfrey Kneller (1646-1723) - Edmond Halley (1656–1746), Astronomer Royal - BHC2734 - Royal Museums Greenwich.jpg

File:Godfrey Kneller (1646-1723) - Elijah and the Angel - N06222 - National Gallery.jpg

File:Godfrey Kneller (1646-1723) - Lady Elizabeth Percy (1667–1722), Duchess of Somerset - 485084 - National Trust.jpg

File:Godfrey Kneller (1646-1723) - The Harvey Family - T07615 - Tate.jpg

File:Sir Godfrey Kneller (1646-1723) - William III (1650-1702) on horseback - RCIN 403986 - Royal Collection.jpg

File:Godfrey Kneller (1646-1723) - Charles Fitzroy, 2nd Duke of Grafton - NPG 3210 - National Portrait Gallery.jpg
</gallery>

==קישורים חיצוניים==

* 

== הערות שוליים ==

קטגוריה:ציירים בריטים
קטגוריה:ציירים גרמנים
קטגוריה:ילידי 1646
קטגוריה:נפטרים ב-1723